-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ความเป็นมาและพัฒนาการที่สำคัญของ บริษัท โมเดอร์นฟอร์มกรุ๊ป จำกัด (มหาชน)

บริษัท โมเดอร์นฟอร์มกรุ๊ป จำกัด (มหาชน) เป็นผู้ผลิตและจำหน่ายเฟอร์นิเจอร์สำนักงาน
เฟอร์นิเจอร์บ้าน เฟอร์นิเจอร์ครัว เฟอร์นิเจอร์นอกอาคาร เฟอร์นิเจอร์ห้องน้ำ
และนำเข้าวัสดุอุปกรณ์ที่ใช้ในการประกอบเฟอร์นิเจอร์ และตกแต่งบ้าน
โดยมีการเติบโตและพัฒนาอย่างต่อเนื่องมากว่า 30 ปี

โดยเริ่มต้นในฐานะผู้นำเข้าวัสดุอุปกรณ์เฟอร์นิเจอร์ และตกแต่งภายใน (Furniture Fittings)
ภายใต้บริษัท โฮมเดคคอเรตีฟโปรดักส์ จำกัด ในปี 2521
จากประสบการณ์ในการดำเนินธุรกิจของโฮมเดคคอเรตีฟโปรดักส์ Modernform Home
Decorative นำไปสู่การทำธุรกิจเฟอร์นิเจอร์ภายในประเทศ โดยก่อตั้งบริษัท
โมเดอร์นฟอร์มเฟอร์นิเจอร์ จำกัด ขึ้นเพื่อผลิตและจัดจำหน่ายเฟอร์นิเจอร์สำนักงาน Modernform
Workplace ในปี 2523
และมีการพัฒนาธุรกิจอย่างต่อเนื่องและขยายตัวอย่างรวดเร็วไปสู่ตลาดเฟอร์นิเจอร์บ้าน
Modernform Exclusive Living และเฟอร์นิเจอร์ครัว Modernform Kitchen
ในเวลาต่อมา

กลุ่มโมเดอร์นฟอร์มได้ขยายตัวอย่างรวดเร็วจนมีธุรกิจ 9 บริษัท ต่อมาในปี 2533
ได้รวมธุรกิจทั้งหมดเข้าด้วยกันภายใต้ บริษัท โมเดอร์นฟอร์มกรุ๊ป จำกัด และเพิ่มทุนจดทะเบียนจาก
8 ล้านบาท เป็น 255 ล้านบาท โดยมีคณะกรรมการบริษัทและคณะกรรมการบริหารชุดเดียว
และมีโชว์รูมต่าง ๆ ของบริษัทเองในการจัดจำหน่ายสินค้าทุกแบรนด์
และเข้าเป็นบริษัทจดทะเบียนรับอนุญาตลาดหลักทรัพย์แห่งประเทศไทยในปี 2535
โดยเพิ่มทุนจดทะเบียนอีกเป็น 600 ล้านบาท และ 892 ล้านบาทในปัจจุบัน
มีเป้าหมายให้เป็นบริษัทที่ผลิตและจำหน่ายเฟอร์นิเจอร์ครบวงจรสำหรับลูกค้าระดับกลางและสูง
พร้อมชูฐานะผู้สร้างสรรค์นวัตกรรมแห่งเฟอร์นิเจอร์เป็นแนวรุกเพื่อตอบสนองความต้องการที่หลากหลาย
โดยเพิ่มผลิตภัณฑ์ทั้งการนำเข้าเฟอร์นิเจอร์จากต่างประเทศ Casabella by Modernform
สำหรับผู้นิยมสินค้าดีไซน์และคุณภาพระดับสูง และการพัฒนาผลิตภัณฑ์ของตนเองอย่างต่อเนื่อง
โดยออกสินค้าใหม่ๆ ทั้ง SOHO by Modernform (Smart Office Home Office) Life by
Modernform เฟอร์นิเจอร์บ้านที่โดดเด่นด้วยดีไซน์ Xteria by Modernform
เฟอร์นิเจอร์นอกอาคาร bathique by Modernform ผลิตภัณฑ์ห้องน้ำระดับพรีเมี่ยม และ
readydor by Modernform ระบบประตูสำเร็จรูป เป็นต้น

นอกจากนี้ บริษัทยังมุ่งเน้นในการเป็นผู้นำเข้าวัสดุอุปกรณ์สำหรับการตกแต่งภายใน
และสำหรับเฟอร์นิเจอร์ โดยการจัดหาวัสดุอุปกรณ์ใหม่ๆ และเครื่องมือช่าง stanley
ที่ทันสมัยและเน้นประโยชน์ใช้สอย รวมทั้งวัสดุปูพื้นไม่ว่าจะเป็นพรมแผ่น Interface หินสังเคราะห์
Verona Stone และผลิตภัณฑ์ภายในห้องน้ำ เป็นต้น

ปัจจุบันนอกเหนือจากการจัดจำหน่ายผ่านโชว์รูมในพื้นที่ศูนย์การค้าหรือห้างสรรพสินค้าต่างๆ แล้ว
โมเดอร์นฟอร์มยังเพิ่มช่องทางการตลาดโดยการสร้างโชว์รูมที่เป็น Shopping Gallery
ของตนเองที่ถนนศรีนครินทร์ โฮมเวิร์คพัทยา โฮมเวิร์คภูเก็ต และคริสตัลดีไซน์เซ็นเตอร์
และการขยายระบบ Contract Sales
ที่เป็นการทำสัญญาโดยตรงกับกลุ่มผู้ประกอบการเจ้าของธุรกิจ
เจ้าของโครงการอสังหาริมทรัพย์ต่างๆ ในอัตราส่วน 30:70

3.2 ลักษณะประกอบธุรกิจของบริษัท และบริษัทย่อย

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจผลิตและจำหน่ายเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน
Modernform Workplace, SOHO by Modernform เฟอร์นิเจอร์บ้าน Modernform
Exclusive Living และ Life by Modernform เฟอร์นิเจอร์ชุดครัว Modernform
Kitchen เฟอร์นิเจอร์นอกอาคาร Xteria by Modernform และเฟอร์นิเจอร์ห้องน้ำ
bathique by Modernform
โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศของบริษัทเอง และผ่านตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ นอกจากนี้บริษัทยังนำเข้าเฟอร์นิเจอร์ชั้นนำ
Casabella by Modernform จากประเทศอิตาลีและอเมริกา
และเป็นผู้นำเข้าวัสดุอุปกรณ์เฟอร์นิเจอร์และวัสดุเพื่อการตกแต่งภายในจากต่างประเทศ
รวมทั้งจัดให้บริการทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 3 บริษัทดังนี้

1. บริษัท โมเดอร์นฟอร์มทาวเวอร์ จำกัด จัดตั้งขึ้นในปี 2534 โดยบริษัท โมเดอร์นฟอร์มกรุ๊ป
จำกัด (มหาชน) เข้าถือหุ้นทั้งหมดร้อยละ 100 ในบริษัท โมเดอร์นฟอร์มทาวเวอร์ จำกัด
ปัจจุบันมีทุนจดทะเบียน 220 ล้านบาท เป็นเจ้าของกรรมสิทธิ์ที่ดินและอาคารสำนักงาน
“โมเดอร์นฟอร์มทาวเวอร์” บนถนนศรีนครินทร์ เนื้อที่รวม 3-0-35 ไร่ เป็นอาคาร 28 ชั้น
พื้นที่ใช้สอยรวม 26,000 ตร.ม. เปิดดำเนินการตั้งแต่ปี 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน)
บริษัทย่อยและบริษัทร่วมทุน
และเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์มเฮลท์แอนด์แคร์ จำกัด จัดตั้งขึ้นเมื่อปี 2548 เพื่อผลิต จำหน่าย นำเข้า
ส่งออกต่างประเทศ บริการซ่อมแซม และให้เช่าซึ่งสินค้าเพื่อสุขภาพตลอดจนอุปกรณ์ เครื่องมือ
เครื่องใช้ซึ่งสินค้าสุขภาพ เพื่อใช้ในโรงพยาบาล สถานพักฟื้น และที่อยู่อาศัย โดยบริษัท
โมเดอร์นฟอร์มกรุ๊ป จำกัด (มหาชน) เข้าถือหุ้นในสัดส่วนร้อยละ 60 ของทุนจดทะเบียน 16
ล้านบาท มูลค่าหุ้นละ 10 บาท มีสำนักงานตั้งอยู่เลขที่ 699 อาคารโมเดอร์นฟอร์มทาวเวอร์
ถนนศรีนครินทร์ แขวงสวนหลวง เขตสวนหลวง กรุงเทพมหานคร

3. บริษัท เอกซ์ทีเรีย จำกัด จัดตั้งขึ้นเมื่อปี 2549 ปัจจุบันมีจดทะเบียนและทุนชำระแล้ว 30
ล้านบาท มูลค่าหุ้นละ 10 บาท ประกอบธุรกิจผลิตและจำหน่ายเฟอร์นิเจอร์นอกอาคาร วัสดุตกแต่ง
ออกแบบงานสถาปัตยกรรม ภูมิทัศน์ และจัดหาเครื่องตกแต่งหรือก่อสร้างอย่างอื่น และการจัดทำสวน
โดยบริษัท โมเดอร์นฟอร์มกรุ๊ป จำกัด (มหาชน) เข้าถือหุ้นในอัตราส่วนร้อยละ 75
ของทุนจดทะเบียนเมื่อเดือนกรกฎาคม 2552 เพิ่มจากเดิมที่ถืออยู่ร้อยละ 30
ทั้งนี้เพื่อเสริมสร้างความเป็นผู้นำธุรกิจเฟอร์นิเจอร์ให้แข็งแกร่งขึ้น
และใช้ทรัพยากรของโมเดอร์นฟอร์มให้เกิดประสิทธิภาพสูงสุด โดยบริษัท เอกซ์ทีเรีย จำกัด
มีบริษัทย่อย และบริษัทร่วมรวม 3 บริษัท ได้แก่บริษัท สำนักงานออกแบบระฟ้า จำกัด บริษัท
ระฟ้าพลัสอาร์คิเต็ค จำกัด และบริษัท ระฟ้าพลัสแมเนจเม้นท์ จำกัด
ซึ่งประกอบธุรกิจเกี่ยวกับงานสถาปัตยกรรมทั้งสิ้น

ทั้งนี้ บริษัทย่อยทั้ง 3 บริษัทมิได้มีการถือหุ้นระหว่างกันแต่อย่างใด

3.3 โครงสร้างรายได้จากแต่ละกลุ่มธุรกิจ

โครงสร้างรายได้สำหรับปี 2550-2552 จากการประกอบธุรกิจของบริษัท และบริษัทย่อยอีก 3
บริษัท สามารถแยกเป็นกลุ่มธุรกิจ 3 กลุ่ม

+---------------+----------------+----+------+---+-----+---+-----+---+
| สายผลิต        | ดำเนินการโดย    | ถือ | ปี    |   | ปี   |   | ปี   |   |
| ภัณฑ์ / กลุ่มธุรกิจ |                | หุ้น | 2552 |   | 2   |   | 2   |   |
|               |                |    |      |   | 551 |   | 550 |   |
+===============+================+====+======+===+=====+===+=====+===+
|               |                | ร  | ล้า   | % | ล้าน | % | ล้าน | % |
|               |                | ้อย | นบาท |   | บาท |   | บาท |   |
|               |                | ละ |      |   |     |   |     |   |
+---------------+----------------+----+------+---+-----+---+-----+---+
| ธุรกิจเฟอร์นิเจอร์ | บมจ.           | -  |      |   |     |   |     |   |
|               | โมเดอร์นฟอร์มกรุ๊ป |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 809  | 3 | 1,  | 3 | 975 | 3 |
| เฟอ           |                |    |      | 4 | 045 | 8 |     | 7 |
| ร์นิเจอร์สำนักงาน |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 790  | 3 | 885 | 3 | 827 | 3 |
| เฟอร์นิเจอร์บ้าน  |                |    |      | 3 |     | 2 |     | 1 |
+---------------+----------------+----+------+---+-----+---+-----+---+
| -             |                |    | 34   | 1 | 100 | 4 | 68  | 3 |
| เ             |                |    |      |   |     |   |     |   |
| ฟอร์นิเจอร์ส่งออก |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 50   | 2 | 66  | 2 | 54  | 2 |
| เ             |                |    |      |   |     |   |     |   |
| ฟอร์นิเจอร์นำเข้า |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 351  | 1 | 369 | 1 | 350 | 1 |
| วัสดุอ          |                |    |      | 5 |     | 3 |     | 3 |
| ุปกรณ์เฟอร์นิเจอร์ |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 161  | 6 | 155 | 6 | 125 | 5 |
| พรม           |                |    |      |   |     |   |     |   |
| แผ่นปูพื้นสำนักงาน |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 12   | 1 | -   | - | -   | - |
| เฟอร์น         |                |    |      |   |     |   |     |   |
| ิเจอร์นอกอาคาร* |                |    |      |   |     |   |     |   |
+---------------+----------------+----+------+---+-----+---+-----+---+
| -             | บจ.โมเดอร์นฟ    | 60 | 55   | 2 | 56  | 2 | 47  | 2 |
| เฟอร          | อร์มเฮลท์แอนด์แคร์ |    |      |   |     |   |     |   |
| ์นิเจอร์เพื่อสุขภาพ |                |    |      |   |     |   |     |   |
+---------------+----------------+----+------+---+-----+---+-----+---+
| ธุรกิจให้เ       | บจ.โมเด        | 1  | 66   | 3 | 62  | 2 | 46  | 2 |
| ช่าพื้นที่และบริการ | อร์นฟอร์มทาวเวอร์ | 00 |      |   |     |   |     |   |
+---------------+----------------+----+------+---+-----+---+-----+---+
| ธุรกิจออ        | บจ.เอกซ์ทีเรีย    | 75 | 27   | 1 | -   | - | -   | - |
| กแบสถาปัตยกรรม |                |    |      |   |     |   |     |   |
+---------------+----------------+----+------+---+-----+---+-----+---+
| อื่นๆ **        | -              | -  | 41   | 2 | 16  | 1 | 34  | 5 |
+---------------+----------------+----+------+---+-----+---+-----+---+
|               | รวม            |    | 2    | 1 | 2,  | 1 | 2,  | 1 |
|               |                |    | ,396 | 0 | 754 | 0 | 526 | 0 |
|               |                |    |      | 0 |     | 0 |     | 0 |
+---------------+----------------+----+------+---+-----+---+-----+---+

หมายเหตุ : * รายได้เฟอร์นิเจอร์นอกอาคารเริ่มตั้งแต่ 1 กรกฎาคม 2552

**รายได้อื่นๆ ของบริษัทและบริษัทย่อย ส่วนใหญ่ประกอบด้วยค่าเช่าโชว์รูมรับ, ค่าขายเศษวัสดุ
เป็นต้น

3.4 เป้าหมายการดำเนินธุรกิจ

บริษัทมีเป้าหมายที่จะให้ธุรกิจเติบโตอย่างต่อเนื่อง ยั่งยืน และสร้างแบรนด์ Modernform
ให้เข้มแข็ง ชัดเจน ด้วยวิสัยทัศน์ในการสร้างสรรค์นวัตกรรมเพื่อเติมเต็มความสุขและคุณภาพชีวิต
ทั้งที่ทำงานและที่อยู่อาศัยด้วยเฟอร์นิเจอร์สำนักงาน เฟอร์นิเจอร์บ้าน เฟอร์นิเจอร์ครัว
และวัสดุอุปกรณ์ตกแต่งที่มีคุณภาพ รูปแบบทันสมัย
เพื่อรักษาความเป็นผู้นำในตลาดเฟอร์นิเจอร์ระดับกลางถึงบน
ตอบสนองความต้องการและสร้างความภูมิใจให้ลูกค้าที่ได้เป็นเจ้าของผลิตภัณฑ์ แบรนด์
Modernform ทั้งที่บ้านและที่ทำงาน ด้วยบริการที่ดีทั้งก่อนและหลังการขาย

นอกจากนี้ ยังมุ่งเน้นสร้างแบรนด์ Modernform ให้เป็นมากกว่าเฟอร์นิเจอร์
เพื่อเสริมธุรกิจให้มีความเข้มแข็งยิ่งขึ้นด้วยวิธีการหลากหลาย ทั้งเน้นหาธุรกิจใหม่ สินค้าใหม่ๆ
ไอเดียใหม่ๆ เพื่อสร้างความแตกต่าง เพิ่มมูลค่าในสินค้า
และการร่วมมือกับพันธมิตรทั้งในประเทศและต่างประเทศทั้งเป็นตัวแทนจำหน่ายสินค้า
หรือจำหน่ายภายใต้ลิขสิทธิ์ หรือร่วมมือกันผลิตสร้างแบรนด์ใหม่ อาทิเช่น ได้จัดตั้งบริษัท
โมเดอร์นฟอร์มเฮลท์แอนด์แคร์ จำกัด ขึ้นในปี 2548 เพื่อผลิต นำเข้า
และจำหน่ายเฟอร์นิเจอร์และสินค้าเพื่อสุขภาพ ร่วมลงทุนใน บริษัท เอกซ์ทีเรีย จำกัด ในปี 2550
เพื่อผลิตและจำหน่ายเฟอร์นิเจอร์นอกอาคาร Xteria by Modernform และออกแบบงาน

สถาปัตยกรรมและภูมิทัศน์ เป็นพันธมิตรกับสุขภัณฑ์ Cotto ภายใต้แบรนด์ Cotto Modernform
เพื่อพัฒนาและออกแบบเฟอร์นิเจอร์ห้องน้ำ และในปี 2552 บริษัทได้เป็นตัวแทนจำหน่ายผลิตภัณฑ์
Stanley ซึ่งเป็นผู้นำด้านเครื่องมือช่างจากสหรัฐอเมริกา เพิ่มผลิตภัณฑ์ใหม่ Bathique by
Modernform ห้องน้ำมีดีไซน์ระดับพรีเมี่ยม มีรูปแบบหลากหลาย และล่าสุดได้ออกผลิตภัณฑ์ใหม่
readydor by Modernform ระบบประตูสำเร็จรูปหลายรูปแบบ จากความล้ำหน้าของนวัตกรรม
เป็นต้น รวมทั้งการเปิดโชว์รูมที่ CDC (Crystal Design Centre) ที่มีพื้นที่กว่า 2,000 ตร.ม.
ตกแต่งให้เป็น Concept Store ซึ่งเป็นโชว์รูมเพื่อเชิงกลยุทธ์ (Strategic Location)
ในการสร้างแบรนด์โมเดอร์นฟอร์มจับกลุ่ม เป้าหมาย Designer
พร้อมกับการสร้างยอดขายเพิ่มเติม